ming030890/wiki-yue-high-quality huggingface dataset:
不死生物

不死生物（粵拼：bat1 sei2 sang1 mat6），又或者叫死靈（sei2 ling4，相對生靈），係傳說生物嘅一個類別，泛指一啲明顯死咗，但能夠好似生勾勾嘅生物噉活動嘅「生物」，而佢哋嘅呢種能力源自黑魔法等嘅超自然力量。例如鬼魂同吸血鬼，都算係不死生物－兩者都係冇咗心跳同脈搏等嘅生命跡象，但就（好似生勾勾嘅生物噉）識郁動同講嘢。
不死生物常見於民間傳說同埋現代嘅虛構故仔：世上差唔多所有族群嘅人，傳統上都有鬼故（講鬼嘅故事）呢家嘢；而廿一世紀初嘅奇幻故仔同恐怖故仔亦都成日提起喪屍同吸血鬼等嘅橋段。

外語嗌法
一幅圖畫描繪「全身得返棚骨嘅巫妖」喺度施咒語。
不死生物：
英文：undead，而 undeath 可以指不死呢種狀態。
日文：アンデッド，羅馬化係 an deddo

主要種類
睇埋：奇幻、黑暗奇幻、死後生命同黑魔法
現代奇幻故仔等嘅作品當中常見嘅不死生物，有以下呢啲類：
鬼魂：指因為肉體死亡而離開咗肉體嘅靈魂，通常觸摸唔到，而且能夠穿過實體。講鬼魂嘅恐怖故仔好常見，常見到令鬼故自成一個文類。
喪屍：指受超自然力量影響而曉郁嘅死屍，通常行得慢、冇乜智能可言同埋會想食人肉，好多時被描繪會成羣噉攻擊生勾勾嘅人；恐怖生存遊戲好興用喪屍做最基本嘅敵人，例如《生化危機》同埋《絕命異次元》等嘅著名恐怖生存遊戲就好興用喪屍呢條橋。可以睇埋骷髏妖。
吸血鬼：都係一種受超自然力量影響而曉郁嘅死屍；同喪屍唔同嘅係，吸血鬼郁動速度唔慢、有返咁上下智能同埋需要吸生勾勾嘅人或者動物嘅血嚟維持自己存在；吸血鬼好多時仲會具有能夠變身成蝙蝠或者心靈感應等嘅特異能力；喺弱點上，吸血鬼多數怕陽光，所以日頭嗰陣要喺棺材入面瞓覺，而除咗陽光之外佢哋好多時仲俾人描繪成怕十字架同大蒜。例如源自 1897 年小說《德古拉》嘅德古拉伯爵就係一個好出名嘅吸血鬼角色。
木乃伊：本來係指喺人工防腐或者自然條件下達到長久保存嘅死屍，恐怖故仔好興講木乃伊受到超自然力量影響而曉郁變成死靈，特性上通常同喪屍類似；順帶一提，因為古埃及喺整木乃伊方面零舍出名，所以講木乃伊嘅恐怖故仔情節上好多時都同古埃及有關。
科學怪人：源於 1818 年嘅哥德式恐怖作品《科學怪人》；喺原版個故仔入面，科學怪人係一隻由身為科學家嘅主角出於好奇而創造嘅生物，佢嘅身體由多條唔同死屍嘅肉砌成，生得異常咁高大而且力大無窮，仲因為怨恨主角而殺死主角身邊嘅親友；到咗廿一世紀，科學怪人經已成為咗恐怖故仔常見嘅死靈。
巫妖：指用邪術令自己變成不死嘅死靈；喺奇幻故仔當中，有好多法力高強嘅死靈術士（專門用死亡相關魔法嘅魔法師）會想自己長生不死，而佢哋好多時會自願噉負出某啲巨大代價（例如係將自己嘅靈魂同人性賣俾惡魔）嚟變成巫妖得到長生；巫妖外觀上通常會有明顯「死咗」嘅特徵，例如皮膚呈灰白色，甚至係冇嗮肉得返棚骨，佢哋通常能夠保留自己生前嘅智能同法力，而且往往仲會因為佢哋通曉死靈術而成為喪屍等「低級」死靈嘅領袖；喺奇幻電子遊戲入面，巫妖通常會係大佬級嘅角色。
殭屍（粵拼：goeng1 si1）：大中華地區傳統民間傳說當中嘅一種死靈，例如清朝野史《述異記》就有講小村落出現殭屍。喺傳統傳說入面，殭屍都係一種受超自然力量影響（例如係俾鬼上身）而曉郁嘅死屍，同喪屍一樣傾向冇乜智能，不過特徵係會以雙手向前伸直嘅姿勢跳嚟跳去，而且唔會好似喪屍噉自然腐爛。殭屍喺唐人嘅恐怖文學裏面相當常見，例如香港人拍戲就成日都拍殭屍片。
呀噉。

類似傳說
睇埋：仙子同邪靈
鬼火：植物喺沼澤裏面腐爛嗰陣會釋放氣體，引致好似火噉嘅光，呢啲光就係鬼火；中世紀嘅歐洲有好多關於鬼火嘅傳說，例如有傳說話一笪位置有鬼火，表示有仙子喺嗰度埋咗堆黃金，又有講法話鬼火本身係種靈或者仙子，會引誘人跟佢入去（好多時充滿咗有毒嘢嘅）沼澤。
報喪女妖：愛爾蘭民間傳說入面嘅一種靈異生物；根據傳說，當一個人就嚟要死嗰陣，報喪女妖可能會現身，報喪女妖會喺即將要死嗰個人屋企外尖叫或者喊，而佢嘅叫聲往往會令周圍嘅人不寒而慄；外形上，報喪女妖多數會係年老嘅女人、著住長同灰黑色嘅斗篷、而且對眼因為喊得多而紅嗮。
都拿痕：愛爾蘭民間傳說入面一種近似邪靈噉嘅仙子；佢最重要嘅特徵係個頭甩咗落嚟，而且佢仲會一手攞住佢自己個頭、一路騎住隻黑色馬，喺最黑暗嘅夜晚現身；佢可能會攞住條人類嘅脊骨當鞭噉用，或者佢隻馬會拉住架用人嘅骨同皮膚造嘅馬車；有傳說話，一旦都拿痕嗌某個人嘅名，嗰個人就會即刻當場暴斃。睇埋無頭騎士。
食屍鬼：源於遠古阿拉伯地區嘅傳說生物；响廿世紀起嘅奇幻當中，食屍鬼通常係種死靈，源於生前好鍾意食肉嘅死人；《龍與地下城》（D&D）就有講到食屍鬼一路全身發出腐爛嘅惡臭，一路食死屍肉或者去捉生勾勾嘅人嚟食。
呀噉。
廿一世紀初有個後生女喺度 cosplay 扮報喪女妖。廿一世紀初有個後生女喺度 cosplay 扮報喪女妖。 1865 年一幅畫描繪想像中嘅無頭騎士。1865 年一幅畫描繪想像中嘅無頭騎士。 《龍與地下城》入面嘅食屍鬼形象《龍與地下城》入面嘅食屍鬼形象
不死神靈

《不死神靈》，又叫《鬼怪－孤單又燦爛的神》（韓文：쓸쓸하고 찬란하神-도깨비，直譯：孤單又燦爛的神－鬼怪）係韓國tvN由2016年12月2號起播出嘅創社10周年特別企劃連續劇。
呢套劇係由人氣劇集《太陽的後裔》嘅作家金銀淑同導演李應福一齊打造，亦係金銀淑同李應福第一次喺tvN編導嘅電視劇。孔劉、李棟旭、金高恩、劉寅娜同陸星材主演。故仔係講一位好長命嘅鬼怪同一位失咗憶嘅地獄使者。
《不死神靈》首播收視係6.322%（AGB全國），係tvN金土劇最高首播收視紀錄，打破咗《回答吧1988》創下嘅6.118%（AGB全國）首播收視，更加喺第16集創下咗20.509%（AGB全國總平均），打破《回答吧1988》創下的19.6%（AGB全國總平均），係韓國有線電視劇歷史以來單集最高收視排名第1位。平均收視係12.811%（AGB全國），打破咗《回答吧1988》創下嘅12.428%（AGB全國），成為韓國有線電視劇有史以來平均最高收視排名第1位。
《鬼怪》記者發布會，左起係；孔劉、李棟旭
《鬼怪》記者發布會，左起係：李棟旭、孔劉、金高恩
《鬼怪》記者發布會，左起係：陸星材、李棟旭、劉寅娜、金高恩、孔劉

韓國tvN
收視最低嘅集數以藍色表示，收視最高嘅集數以紅色表示，而空格就表示該集嘅收視冇相關數據。
不漏洞拉

不漏洞拉，音譯自越南話「Bắt đầu từ nay／抔頭自𠉞」（IPA：/ˀɓɐʔk̚˦ˀ˥ ˀɗɜw˨˩ tɨ̞̠ɰ˨˩ nɐj˧˥/），又譯做「北漏洞拉」（因為越南部分方言），係1988年香港政府向越南船民播出嘅越南話宣傳聲帶開頭嗰四個音節，係「由而家開始」嘅意思。呢段廣播講番港府對越南船民已經實施咗甄別政策，由公營廣播嘅香港電台負責播出。其實「Bắt đầu từ nay」嘅正確發音比較似「不度隊nai3」[未記出處或冇根據]。
廣播頭尾兩段係用粵語讀番越南話嘅內容，由已故資深播音藝員鍾偉明讀出。中段嘅越南話由一位當時就嚟俾人遣返越南嘅船民讀出嚟嘅。
由於嗰段廣播嘅播放次數都幾頻密，頭嗰四個音節就成為咗唔少香港人背得出嘅越南話。響香港嘅電視節目推波助瀾之下，原本意思係「由而家開始」嘅「不漏洞拉」，有時會俾人用嚟戲稱越南人。

原文
廣東話：香港對越南船民已經實施甄別政策。跟住嗰段越南話廣播，就係向佢哋講述呢個政策嘅內容。
越南文：Bắt đầu từ nay, một chính sách mới về thuyền nhân Việt Nam đã được chấp hành tại Hồng Kông. Từ nay về sau, những thuyền nhân Việt Nam kiếm cách nhập cảnh Hồng Kông với thân phận những người di tản vì vấn đề kinh tế sẽ bị coi là những người nhập cảnh phi pháp. Là những người nhập cảnh phi pháp, họ sẽ không có chút khả năng nào để được đi định cư tại nước thứ ba, và họ sẽ bị giam cầm để chờ ngày giải về Việt Nam.
廣東話：剛才嗰段越南話廣播，係向企圖進入香港嘅越南船民，講述香港對佢哋實施嘅甄別政策㗎。
嗰陣時有香港人將呢段越南話用廣東話諧音寫咗下面呢段嘢：
北漏杜拉，木精塞改，夜團進越喃，奶劣執行大含禁，盜奶夜獸，忍團印越濫，煙執入緊行禁，哀訓笨湧薈最反微搵來震底，捨被蓋瀨忍耐入緊肥忽，拿忍耐入緊肥忽，話可寫禁歌捉賊弄鬧，且律秘乘貢，大碌竹霸，話可寫被監禁，叻樣艾瀨埋越南
呢段嘢如果用粵音讀出嚟，聽起嚟同原文嘅越南話廣播係好似嘅。
較為接近嘅讀音：
北逗隊奶，木精失買耶團潤熱腩打啄執痕大紅貢。隊奶耶哨，膶團潤熱腩兼吉入緊紅貢。偎盾奮膶回意蛋兒膶地近爹寫鼻蓋啦膶回入緊非法，啦膶回入緊非法，賀寫襟歌捉卡能錨。嗲啄地頓句大匿推霸，華賀寫被蔭㩒嗲聚危曳維域腩。

發音嘅接近
因為嗰段廣播會喺夜晚電台每個鐘頭整點新聞報道後嘅華南天氣報告播出後播放，次數好密，加上嗰段廣播有唔少漢字詞彙，佢哋嘅發音亦都同粵語好接近（例如：執行←→chấp hành ；入境←→nhập cảnh；非法←→phi pháp；監禁←→giam cầm），所以唔少香港人（尤其係班中學生）就算完全唔識越南話，都可以好完整咁背晒成段廣播[未記出處或冇根據]。

照字面翻譯越南文
以下係將段錄音裡面嗰段越南文照字面譯做書面語。
開始自此，一政策新關於船人越南，已經執行喺香港，自此之後，眾船人越南搵路入境香港，以身份眾人移散為問題經濟，將被視為眾人入境非法，係眾人入境非法，佢哋將冇點可能任何去定居喺國第三，同佢哋將被監禁等日解回越南。

照意思翻譯越南文
由而家開始，香港已經對越南船民實施新嘅政策。從此以後，所有因為經濟問題以船民身份設法想入香港嘅人，將會當做非法入境嘅。非法入境者唔會有任何移民去第三國嘅可能，渠哋會被監禁同埋等俾人遣返返越南。
五瀨町

五瀨町（日文：五ヶ瀬町／ごかせちょう Gokase chō */?）係日本宮崎縣西臼杵郡嘅一個町。
五牛圖

五牛圖係唐德宗時忌宰相韓滉忌作品。
畫中五隻牛有肥有瘦，形態各有不同，粗線條忌筆法盡顯牛忌健壯神態。
清乾隆曾題詩：「一牛絡首四牛閒，弘景髙情想像間。䑛齕詎惟誇曲肖，要因問喘識民艱 。」
五牛圖
五河

五河係中國安徽蚌埠一個縣，總面積1582平方公里，人口72萬。
五環之歌

《五環之歌》係一首自2010年代開始喺中國大陸流行嘅網絡歌。歌詞據信由一名可能姓楊但唔肯開名嘅作者喺2009年喺飯否上發表，旋律就來自蔣大為嘅《牡丹之歌》。
五畿七道

五畿七道，係古代日本嘅分區，由「五畿」（畿內）同七個「道」（東海道、東山道、北陸道、山陰道、山陽道、南海道、西海道）組成。1869年（明治二年）北海道設立，五畿七道亦短暫改成五畿八道，不過1871年（明治四年）推行廢藩置縣，五畿八道嘅制度唔再被官方使用，但從未正式頒佈廢除，喺「名存實亡」嘅狀態。
五焙子

五焙子係Rhus semialata呢種植物嘅癭。五焙子亦有人寫做五倍子，英文叫Gallnuts。五焙子係種藥材。
Ḍ

Ḍ, ḍ係一個由拉丁字母D下面加多粒附點嘅一個附加符號。
Ṗ

Ṗ, ṗ 係拉丁字母之一，由 P 上面加一點而嚟。
喺未有統一碼之前，佢被人叫做 ｢擴展拉丁字母｣，指 ASCII 碼唔支援。
₩

₩係朝鮮半島國家北韓同南韓嘅貨幣符號。北韓嘅貨幣叫朝鮮圓，南韓嘅叫韓圓。
Unicode編碼係U+20A9 ₩ （HTML代碼係 &#8361; ），仲有一個U+FFE6 ￦ 係全角符號（HTML代碼係 &#65510; ）。
Ḟ

Ḟ, ḟ係擴展拉丁字母入面嘅字母，由F上面加一點而嚟。
Ṫ

Ṫ, ṫ 係拉丁字母之一，由字母 T 上面加點（變音符號）組成。
喺未有統一碼之前，佢被人叫做 ｢擴展拉丁字母｣，指 ASCII 碼唔支援。
₡

₡係中美洲國哥斯達黎加嘅貨幣Colón嘅符號。
Ṡ

Ṡ, ṡ 係拉丁字母之一，由 S 上面加一點而嚟。
喺未有統一碼之前，佢叫做 ｢擴展拉丁字母｣，指 ASCII 碼唔支援。
五羊新城

五羊新城（粵拼：ng5 joeng4 san1 sing4）係中國廣東省廣州市嘅地名，喺越秀區嘅廣州軍區司令部以東；中山一路以南；廣州大道中以西；二沙島以北嘅位。

發展經歷
其實五羊新城從1983年開始發展，一直行到而家。
喺1983年之前，五羊新城嘅地皮重係鄉下地區。直到1983年，嗰時嘅廣州市人民政府開始整咗個五羊新城嘅規劃區兼搞咗兩期征地，喺1984年俾中央批准咗搞五羊新城。而工程喺1984年12月開始喐手，結果用咗差唔多一年半時間搞好咗一期嘅建設工程。而二期工程喺1990年開始搞，直到1997年先至搞好嗮成個五羊新城嘅兩期工程。
五聖痕

五聖痕係傳說中耶穌畀人釘上十字架留低嗰五笪傷痕。
五羊石像

五羊石像（粵拼：ng5 joeng4 sek6 zoeng6）係中國廣東省廣州市入面，按返五羊傳說嚟整嘅石像。呢嚿石像喺越秀區嘅越秀山西邊嘅木壳崗嗰度。呢嚿石像喺成個廣州嚟講，唔嚟佢喺影響同意義入面，都係話成廣州市嘅第一標誌。

敘述
高度：11m
體積：53m³
用咗130嚿花崗岩整出嚟
入面有四隻唔同樣嘅羊咩啄住1隻攞咗條大禾苗嘅山羊罅。

所謂「五羊傳說」
睇埋：五羊傳說
相傳喺周夷王八年（公元前887年）嗰陣廣州人成日猛咁喺度做嘢就冇得食，點知有一日，喺天上面出現咗着住五彩衫嘅五位仙人，騎住五隻羊咩嚟咗廣州，睇到嗰時點解成日猛咁喺度做嘢就冇得食，就掟咗穀穗畀佢，結果一下就變咗好多農田出嚟。啲人就有得食喇。不過嗰時神仙掟完穀穗之後就飛咗上天，就留返五隻羊咩響地下。而最後五隻羊咩就變咗石頭。所以廣州講嘅「五羊」就喺噉嚟。

史
喺1959年，三位雕塑家尹積昌，陳本宗以及孔繁緯，喺呢度按返五羊傳說，創作五羊石像。喺石像起好咗之後就俾人話成係廣州嘅城標而變咗出名嘅旅遊景區。但係佢唔係一直都好穩陣。喺文革嗰陣嘅破四舊時期，石像上面有對羊角仔俾人抌爛嗮，而條羊咩仔嘅短尾都揼到斷埋，搞都嗰時有人傳出嚟話石像就快被人炸冧。結果石像好彩就無被人炸冧。過咗文革之後，石像就開始重新整過。喺1999年7月，市政府公佈咗佢係廣州市文物保護單位。雖然佢喺2001年8月13號俾雷電劈走隻角，但後嚟整返好。2007年，同五羊石像有關嘅五羊傳說入選咗廣州市第一批非物質文化遺產代表作名錄。

2010年亞運會嘅會徽
内文：2010年亞洲運動會
喺2006年底，廣州市體育管理部門公佈咗2010年亞運會嘅會徽，其中會徽就用咗佢嘅樣嚟做亞運會嘅會徽。
五羊小學

五羊小學係廣州一間公辦小學，喺越秀區五羊新城，1987年成立。

概況
五羊小學係越秀區東部嘅五羊新城，而家有教學班20個，有830幾位學生。
學校為咗達成「和而不同」嘅教育目標，確立咗「心有愛、學而慧、樂而和」嘅辦學理念。

史
原先叫做五羊第一小學，簡稱五羊一小。學校所在嘅五羊新城係新開發嘅住宅區。五羊第一、第二、第三小學係發展商東華實業興建嘅配套小學。1987年，校舍移交畀東山區教育局，開始招收學生。
2003年，五羊第二小學同五羊第三小學合併做東山實驗小學，五羊第一小學就改成而今個名。

爭議
校方曾經推出教授粵語嘅校本教材《粵讀羊城》，俾網民指責違反國家法律，甚至乎係企圖搞「粵獨」。
上五島機場

上五島機場（粵音：soeng6 ng5 dou2 gei1 coeng4）係喺日本九州地方嘅一個機場，喺1981年嗰陣起好兼且開放畀人用嚟搭飛機。
上下九廣場

由於廣州第一條商業步行街——上下九步行街喺1995年9月正式開放，加上廣州地區有好多本土街坊同外來遊客成日嚟上下九行街，所以決定喺2001年7月起緊康王路嘅長壽西路到杉木欄路段時，順便搞咗呢個廣場。而康王路喺2002年7月南延到杉木欄路段時改成隧道形式經過。廣場工程直到2002年8月10號搞掂。落成期間，廣場北邊牌坊擺咗江澤民書記嘅大型宣傳畫。
上下渡路

上下渡路（粵拼：soeng6 haa6 dou6 lou6）係中國廣東廣州嘅南北走向道路，喺海珠區鷺江，北邊從濱江東路開始，一直向南去到新港西路。

史
初期濱江東路未延伸到廣州大道口之前，一直冇呢條馬路。從1990年代中葉開始，由於越嚟越多人入廣州住，加上嗰時廣州地區根據十五規劃，要將海珠區近江邊地區發展。後嚟廣州市人民政府決定規劃將濱江東路從珠江泳場延長到廣州大道口之後，1998年因為商家推動而整咗呢條馬路出嚟。
馬路開通無耐屬雙向2車道嘅泥路，嗰時去到珠江邊，直到2004年整闊嗮成條濱江東路去到廣州大道南之後而整闊成雙向4車道嘅水泥路同濱江路連埋一齊。
2010年亦被列入亞運會嘅道路升級改造工程之一。

敘述
全長765m，闊23m，雙向4車道。
上九路

上九路（粵拼：soeng6 gau2 lou6）係中國廣東省廣州市荔灣區嘅一條一般嘅馬路，成條馬路係東西走向。西邊從德星路同埋楊巷路嘅交界開始，一直向東去到人民南路同埋人民中路、大德路嘅交界嗰頭。

概要
全長330米，闊9米，2車道。成條路係單行綫，凈係可以從西邊向東邊行。

史
睇埋：第九甫同殺人十八甫
呢條馬路係由於清朝嘅殺人十八甫嘅事件先至改咗咁嘅名。喺文化大革命嗰陣，爲咗紀念向秀麗同志先至改咗嗌「秀麗二路」。後嚟到咗1982年就重新改返原嚟之前嘅名，啫係依家嗌「上九路」。

特色
内文：上下九步行街
呢條馬路喺每日嘅白天，從店舖開咗之後一直到前半夜嗰陣，人流都好多下，如估係週末嘅話重多到爆噉滯。因為呢度冇幾遠就係條步行街。
上久雄

上久雄（1941年6月28號—）係日本足球員，司職後衞，曾經喺1964～1968年間爲日本足球代表隊出場15次，重參加過1964年夏季奧林匹克運動會。
上亞厘畢道

上亞厘畢道（英文：Upper Albert Road）係香港中環一條馬路，由堅道、亞畢諾道同己連拿利交界開始，去到下亞厘畢道。街名係嚟自維多利亞女皇老公亞厘畢親王。
香港禮賓府就係喺呢條路沿線。
上丘

上丘（英文：optic tectum）係腦嘅一部份，幫手令到個腦想做嘅動作方向上對住空間入面某個點－尤其係當個動作係一個對視覺刺激起嘅反應嗰陣。
上丘會接收大量嘅視覺同第啲感官嘅資訊嚟控制眼珠嘅郁動同伸手攞嘢等嘅動作，例如係一隻貓頭鷹嘅上丘會接收視覺同聽覺資訊嚟知道自己周圍啲物件嘅位置，按呢啲資訊郁動。而喺一啲原始嘅魚類入面，上丘係成個腦最大嚿嗰橛。
VX

VX神經毒劑：有機化合物一種。
維珍美國航空嘅IATA代碼
RPG Maker VX：RPG遊戲製作工具。
V速率入面講嘅「最大爬升角速度」，符號Vx
日產汽車嘅商務車級數
兩個拉丁字母嘅搞清楚
Vabres, Gard

Vabres, Gard係法國嘅一個市鎮，位置喺奧斯坦尼大區嘅加爾。
Vabres-l'Abbaye

Vabres-l'Abbaye係法國嘅一個市鎮，位置喺阿韋龍。
VX神經毒劑

VX神經毒劑，IUPAC學名O-乙基-S-(2-二異丙氨基乙基)甲基硫代膦酸酯（O-ethyl S-[2-(diisopropylamino)ethyl] methylphosphonothioate），係種毒性勁高嘅磷酸酯，亦係當今世上毒性最強嘅神經毒劑中，畀聯合國列做「大殺傷力武器」，喺國際禁用。
VX神經毒劑個樣似微黃色嘅機油。吸入咗VX後，一兩分鐘內會瞳孔收縮，兩到四分鐘內會飆汗同流口水，10分鐘內會抽筋、麻痺同痙攣，15分鐘內會死。
V 形編隊

V 形編隊（英文：V formation）係指多件物件（雀鳥或者飛機）一齊飛，而且飛起上嚟成 V 字噉形。
V Walk

V Walk係一個由新鴻基地產發展嘅商場，喺九龍深水埗區西九龍填海區南昌嘅匯璽入面，係南昌站嘅上蓋發展項目，2019年7月26號全面開放。
商場用We Walk Together做主題，V代表Vivid，強調商場係將年輕人消費同埋活力作為主題。雖然商場規模比較細，但係集團依然用「區內大型旗艦商場」咁嘅名頭嚟宣傳佢，同時都希望佢成為西九龍區內地標。

基本資料
商場樓面面積合共有30萬平方呎，有150間舖，每間舖面積介乎700呎至1500呎之間，以餐飲同服務業為主，想吸引多啲年輕人嚟呢個商場消費。
裝修緊嘅V·Walk（2017年12月）

設計
商場由日本著名室內設計公司Wonderwall設計，主題係「西九龍嘅脈搏」，設計師專登用玻璃幕牆嚟引入自然光同埋擴闊空間感。

商場商戶組合
商場店舖每呎租金大概100至200蚊，面積大概700至1,500平方呎，分為6大主題區域，包括潮流服裝、美容及化妝品、鐘錶珠寶、電子影音、特色餐飲同埋大型超市。其中商場入面租用面積最多嘅商戶係fusion by ParknShop超級市場。而佔地近8000呎嘅嘉禾院線就係第二大租戶，間戲院入面會有5間影院、400個座位。另外，已經公佈進駐商場嘅大型租戶重有朗思國際幼稚園。
租戶亦包括有6間鐘錶珠寶店（周生生、周大福、六福珠寶、英皇鐘錶珠寶、謝瑞麟、PANDORA）、化妝品店benefit同埋Guerlain、以至UNIQLO。而服裝店主要就包括有Levi's、initial、眼鏡88、SKECHERS、AIGLE、sports b.、bauhaus同埋Timberland等等。其他租戶就主要有蔘茸藥材店、健康產品同埋藥房。
餐廳包括有太興集團旗下嘅TEA WOOD茶木同埋文華冰廳；牛角、日本居酒屋漁釧、Italian Tomato、Starbucks、曲奇四重奏、越式餐廳WHAT THE PHO、健康料理原味家作、聰嫂私房甜品、美樂士多、校長廚房、天仁茗茶、美心西餅、A-1麵包同埋峰壽司等等。

設施
商場設有時租停車場，並且有24小時室內行人通道同埋行人天橋接駁深水埗行人天橋系統，連接附近嘅公共屋邨同埋學校。

推廣、服務
發展商預計第一年市場推廣費用會有2,000萬蚊，將科技融入商場，用喺商場服務上面並且顧及數碼化體驗同埋人性化，方便滿足年輕顧客嘅需求。商場會有VIP Club，顧客可以自助登記積分同埋換領禮品；同時商場亦都會安裝停車場車位搜尋系統，可以用手機即時睇到車位數目資訊同埋用餐廳即時遙距取票服務。
Sainte-Sève

Sainte-Sève係法國嘅一個市鎮，位置喺布禮斯大區嘅菲尼斯泰爾。
Sainte-Sévère

Sainte-Sévère係法國嘅一個市鎮，位置喺沙藍特。
Sainte-Sabine

Sainte-Sabine係法國嘅一個市鎮，位置喺黃金丘。
Sainte-Soulle

Sainte-Soulle係法國嘅一個市鎮，位置喺濱海沙藍特。
Sainte-Solange

Sainte-Solange係法國嘅一個市鎮，位置喺些爾。
Sainte-Thorette

Sainte-Thorette係法國嘅一個市鎮，位置喺些爾。
Sainte-Savine

Sainte-Savine係法國嘅一個市鎮，位置喺奧布。
Sainte-Souline

Sainte-Souline係法國嘅一個市鎮，位置喺沙藍特。
佐敦碧福特

佐敦碧福特（粵拼：zo3 deon1 bik1 fuk1 dak6，英文：Jordan Lee Pickford，1994年3月7號—）係英倫男足球員，身高185厘米，重77千克，司職足球守門員，2011年出道。

葳蕤史
呢節要加長。
佐敦站

佐敦站（粵拼：zo2 deon1 zaam6；英文：Jordan Station）係港鐵荃灣綫其中一個車站，喺九龍油尖旺區佐敦彌敦道同佐敦道交界地底，喺1979年12月22號啟用。車站設有兩個月台，以島式月台方式排列，並裝有月台幕門。

利用狀況
由於本站近多間購物中心同學校，因此本站非常繁忙，特別係上課日上下午時段同埋週六、日及假期。

車站歷史
港鐵正計劃翻新部分早期興建車站，以改善車站設施同環境，其中佐敦站已經係2010年1月率先完成翻新工程，將設施環保綠化，融入環保主題嘅概念，當中包括以自然石料同玻璃將客務中心外形打造成太空船模樣、加裝LCD顯示屏、喺月台加設按照人體工程學設計嘅座椅，以及喺牆身加裝扶手、挨竿等，預期整筆費用約為二百萬元。若反應良好，將喺同年底翻新荃灣綫同觀塘綫等部分同樣較舊車站。

斬人案
2015年9月21號傍晚六點幾，呢個站月台發生咗單斬人案，有9個兇手拎刀斬3個人，搞到佢哋受重傷，有差人拎盾牌，傷者之後送咗入瑪嘉烈醫院。
佐川一政

佐川一政（1949年6月11號—2022年11月24號）係日本小說家，神戶人。
佐川一政喺索本大學（Sorbonne Academy）主修前衛藝術嗰陣時畀荷蘭籍女同學Renée Hartevelt吸引。1981年6月11號，佐川一政以一齊討論文學做藉口，請Hartevelt返屋企食晚餐，然後用獵槍喺Hartevelt後腦開槍，再食咗Hartevelt。佐川一政從囉柚開始落手，之後嗰兩日，佐川一政再食咗屍體好多部份。之後佐川一政將肢解咗嘅屍體裝入大皮喼丟喺公園，但係喺棄屍過程中畀人見到，所以喺五日之後畀法國警方拉咗。
不過法國心理學家認定佐川一政係喺精神錯亂期間犯案唻辯護。佐川一政畀人收喺精神病院。1984年，佐川一政阿爸佐川明（さがわあきら）將佢引渡返日本，入咗東京都立松澤醫院，唔夠15個月佐川一政就畀人放返出唻，從此之後就以自由人嘅身份生活。
因為佐川一政對成件事唔後悔嘅態度，同埋酷愛人食人呢樣事幹，成為咗日本全國知名嘅人。佐川一政喺訪問入面話自己當時對人類嘅脂肪「係粟米色嘅」感到驚奇。佢將死者嘅肉描述為「柔軟無臭」，好似吞拿魚嘅口感。佢承認自己重有食人嘅幻想，但係保證唔會再噉做喎。
佐敦

佐敦（粵拼：zo3 deon1 ，英文：Jordan）係香港地鐵佐敦站附近嘅地方，介乎油麻地、尖沙嘴、京士柏之間。呢一帶原本叫官涌，但因為1979年佐敦站啟用，佐敦慢慢變成地名。佐敦地方行政上歸油尖旺區。佐敦唔同人有唔同定義，分歧好大。

名
佐敦由地鐵佐敦站而名，而佐敦站以佐敦道而名。而佐敦道原本叫第六街，因病理學家兼醫生佐敦（Gregory Paul Jordan）抗鼠疫有功而改做佢嘅名。佐敦亦做過香港政府嘅衞生官同香港大學校長。

行政
佐敦喺2007年油尖旺區議會選舉來講，分做東西兩區，範圍包括埋官涌同渡船角，同渡船角對出嘅西九龍新填地。
邊界東起加士居道同佐敦道交界，沿佐敦道西南行到覺士道，覺士道南行到柯士甸道，柯士甸道西行到廣東道，廣東道北上到佐敦道，佐敦道西行至新油麻地避風塘，沿海皮北上，喺海寶道中段向西打橫拉條綫到翱翔街同海泓道交界，海泓道南行，屈東入欣翔道，欣翔道東行接甘肅街，再東行接加士居道，再東南行遇佐敦道為止。

事件
武漢肺炎香港疫情嗰陣，佐敦嗰頭喺2021年1月有大規模社區爆發，當局將嗰一區圍封成「受限區域」，出面嘅人唔畀入去，而入面嘅人就一定要做強制檢測，出咗結果後先至畀走。
佐敦谷

佐敦谷（Jordan Valley），原本寫佐頓谷（頓讀敦），係香港一地，亦係一谷。佢喺新九龍，牛頭角北面，行政上歸觀塘區，喺區嘅西北。佐敦谷入面包括淘大花園、彩霞咁。
佐敦谷公園

佐敦谷公園（英文：Jordan Valley Park）係香港一公園同遊樂場，2010年8月啟用，喺觀塘新清水灣道71號，行政上歸觀塘區。設施有公園、模型車場、緩跑徑同健身徑。四條緩跑徑全長1,115米，設有健身站。公園前身係個堆填區。
佐川亮介

佐川亮介（1993年7月17號—）係日本足球員，打守門員位置，效力YSCC橫濱。
佐土原香織

佐土原香織 ，係日本嘅一個女藝人同埋配音員。
以太幣

以太幣（Ether），簡稱ETH，係當今世上第二大市值嘅加密電子貨幣，喺2015年開始發行。Ether係喺以太坊上面嘅數碼貨幣。
以利沙

以利沙（希伯來文：אלישע‎，羅馬拼音：Elisha），天主教譯厄里叟，係希伯來聖經入面記載嘅一位人物，係北國以色列入面一位先知，本身係另一位先知以利亞嘅學生。
以前 以後

《以前 以後》係台灣歌手黃麗玲（A-Lin）喺2009年12月發行嘅個人專輯。
Avex對呢張專輯嘅推廣口號係「2009年以前星光都唱《失戀無罪》，2010年大家都會K《以前 以後》」。除咗過去一直嘅殺手鐧慢情歌喺呢張專輯入面繼續有《以前 以後》同《分手是需要練習的》作為前2個主打，重加入咗之前嘗試過嘅搖滾類型單曲《開竅》同《一不愛二不休》，同埋首次喺專輯入面收錄嘅Disco歌曲《麻煩下一位》，甚至R&B曲目都有《完整的浪漫》出現。總之呢張專輯喺保留A-Lin之前嘅固有風格基礎上將佢向著全能化唱將嘅路線推進。另外，專輯嘅最後一首歌係為八八水災受災兒童募捐營養餐而製作嘅公益愛心歌曲。
以她之名

《以她之名》係一套 Netflix 線上睇嘅南非懸疑犯罪電影，又叫做《為了所有的女孩》。英文名係 I Am All Girls，由唐納文馬許執導，演員艾瑞卡韋塞爾斯、赫魯比姆博雅、迪恩洛茲主演。
劇情講述喺南非猖獗嘅人口販賣市場下，一個神秘殺手有系統咁針對一個拐子佬集團嘅成員下手，而警探喬蒂（Jodie）就喺線索入面搵到神秘殺手同犯人嘅共通點，查到犯罪組織嘅真面目，救翻啲細路。電影係真人真事改編，故事喺1994年嘅約翰尼斯堡開始，嗰陣六個細路女被人綁架誘拐，雖然好多人想警察展開調查，但皆因綁匪傑特得杰格喺落網之後第日就喺監倉死咗，同南非種族隔離政府拒絕公開佢被警方逮捕之後嘅自白錄音，搞到件案不了了之，六個失蹤嘅細路女到依家都無搵得返，令人驚訝嘅係，依件事淨係南非細佬綁架案嘅冰山一角。
以利以謝賓猶達

以利以謝·賓-猶達（希伯來文：ֱֱא ִלי ֶע ֶזר ֶ  בּן- ְיהוּ ָדה‎，希伯來文讀音：[ɛli'ʕɛzeʁ bɛn jɛhu'da]；原名以利以謝·以撒·披留曼，依地文：אליעזר יצחק פערלמאן‎；1858年1月7號—1922年12月16號）係一位猶太裔立陶宛辭書學家同報紙編輯。佢主持編寫徂近代第一本希伯萊文辭典《古今希伯萊文索引大典》（拉丁文：Thesaurus Totius Hebraitatis et veteris et recentioris），亦都係近現代希伯萊文復興運動嘅重要推動力。佢個仔賓錫安·賓耶豪達係第一位以現代希伯萊文為母語嘅猶太人。
以勒基金

以勒基金係香港一個基督教非牟利組織，喺1991年由陳歐陽桂芬創辦。各項事工嘅方向，都係以《聖經》為基礎，藉住各樣事工關懷一啲被忽略嘅群體，例如精神病康復者、弱智人士、長者等。

由來
1991年，陳歐陽桂芬接受咗耶穌做救主，因為深感到自己只係一名家庭主婦，又冇賺錢嘅能力，因此唔打算參與奉獻。後嚟，喺聖靈嘅感動同帶領之下，佢藉住奉獻令到一個瀕臨停止聚會嘅團契重新運作。又令到一位單身嘅老婆婆因為知道有人會負責佢嘅殮葬費而大大感謝天父。
呢啲意外嘅收獲，令到呢位只係一名家庭主婦嘅陳歐陽桂芬，重新去思想奉獻嘅辦法，佢心入面諗：我雖然唔能夠賺錢，但係我可以慳錢。於是，佢就將慳落嚟嘅錢開咗一個新嘅銀行戶口，專係作為奉獻之用。
有一日，歐陽桂芬心裏面有一個意念，想將呢個銀行戶口稱為「愛心基金」為將來有需要嘅弟兄姊妹作預備，但聖靈喺佢心裏話：「應該叫『以勒基金』，畀神負責就得喇。」「以勒基金」就係噉樣開始嘅。
以和為貴

《以和為貴》（英文：Smooth Talker），係香港無綫電視製作嘅時裝喜劇電視劇，由馬德鐘、徐子珊、李思捷、江美儀、黃光亮、朱千雪、趙永洪、何君誠、翟威廉同彭懷安領銜主演，監製林志華。呢套劇用調解做主題。
二次安檢

喺機場賣出凡係出入美國境內嗰啲機票，部份機票出現紅圈入面呢啲字樣都屬於二次安檢。
二次安檢（粵拼：ji6 ci3 on1 gim5）係美國各大機場同中國大陸各大火車站入閘搭飛機、火車，及運動會入場睇比賽、部份邊界前嘅附加安全檢查環節。佢主要包括行李、人員等需要先經過一次固定安檢儀嘅檢查之後，再用唔同嘅安檢儀或開包搞第二次安全檢查啲事。
呢啲措施係有效防止喺搭緊飛機或火車或比賽半佬等超多人流密集地方出現易燃、易爆、利器、有害等危險品或可疑人員流入，導致半佬出現死傷意外或侵犯他人權益或種族歧視啲情況。同一次安檢嘅人過安檢門、物品過X光機、液體過檢測儀、細型包裹過金屬探測器相比，多咗個例如核素檢查、開包檢驗、口頭詢問、搜身呢啲環節。
喺出入美國境內啲國際航班機票入面，寫嘅SSSS或*S*代碼都係要接受二次安檢。喺中國大陸境內啲火車站，凡係入閘位之前有棟住「二次安檢」嘅藍底白字樣啲牌，都要接受二次安檢。
二次方程

二次方程（英文：quadratic equation）係指只有一個未知數、最高次數係  嘅多項式方程。比佢簡單嘅有線性方程，係最簡單嘅方程式。而二次方程就係繼線性方程之後被數學家研究嘅方程。如果用圖表畫出，就會得出一條拋物線。一般嚟講，二次方程可以寫做以下呢個樣：而、同一般嚟講都係一個實數，不過亦都可以係其他數字系統入面嘅數，例如整數、有理數、複數、p進數等等，甚至、、自己都係函數都得。

解二次方程
呢一段要清理或重寫，以符合更高嘅質素標準。

解析解
二次公式，用嚟解二次方程。
解二次方程嘅其中一個方法就係配方法（completing the square）。假設有一條二次方程：
先確保嘅常數係，所以成條式除以得出：
再做配方法，配方法係利用，轉個轉方法寫出嚟，即係變成咁，再應用得出：
咁整理一下：
將兩邊都開一次方，就得出：（注意，開方有正有負）
再整理一次：
呢條式就係著名嘅二次公式。
呢條公式去到17世紀先至有人砌到出黎。雖然喺1585年，數學家Simon Stevin係佢嘅著作L'Arithmetique入面已經有提到點樣解二次方程，但係佢就係用文字表達出嚟，而唔係用數學式。最後，數學家用咗四十幾年先可以正式解到。

巴比倫人嘅解法
呢一段要清理或重寫，以符合更高嘅質素標準。
巴比倫人應該係世界上第一族可以解到二次方程嘅人。早喺公元前2000年，巴比倫有一塊碑度記載咗點解二次方程，以下係英文翻譯：
「I have subtracted from the area the side of my square: 14.30. Take 1, the coefficient. Divide 1 into two parts: 30. Multiply 30 and 30:15. You add to 14.30, and 14.30.15 has the root 29.30. You add to 29.30 the 30 which you have multiplied by itself: 30, and this is the side of the square.」

判別式
内文：判別式
因為根號入面嘅數值會影響咗實根嘅數量，所以就有以下嘅判別式（discriminant）：
當所有係數都係實數時，
當 ，有兩個唔同嘅實根；
當 ，有兩個一樣嘅實根，叫重根；
當 ，因為負數嘅開方係虛數，所以冇實根，而係有一對共軛嘅複數根。
二次函數

二次函數，係數學上嘅一類函數，入面嘅變數最高次方係2次，畫圖會畫出一條拋物線。
二次函數格式：
二次無理數

二次無理數係能夠用有理係一元二次方程嘅根嚟表示嘅無理數。例如 、黃金比 。二次無理數一定係代數數。
二次創作

二次創作（re-creation，又叫再創作）指利用現有著作物，對可能含有版權作品，例如文字、相片、影片、音樂進行改造，之後由商業或免費共享模式發表作品，個別可能違法侵權。

背景
中國價值：有容乃大；放於利而行，多怨；天下為公；君子懷刑、小人懷惠。傳統中國無「版權」同「知識產權」可言，亦無創意生財想法，只有道德規範：有所為，有所不為，馬克思列寧之流，完全否定個人專業，否定資本家頭腦，只為批判私有制同斷言係壟斷剝奪。
歐美會將創作、發明視為重要私有財產，個人知識要得法律保護，由此版權概念而生，二次創作同侵權盜版存一定關係同爭議。

意圖
二次創作本質同單純而常見仿製假冒侵權差異，因下面幾個目的：
「戲仿」（parody）即模仿原作，達到好玩效果，如《紅樓夢》變成《武俠紅樓夢》。
「諷刺」（satire）即改動原作，以諷刺其他人，政治，如改動《開羅宣言》電影海報可諷刺開羅宣言電影海報制作人無恥。
「滑稽作品」（caricature）醜化一個人特徵或行為，例如將肥仔當小熊維尼，將黑人當跳跳虎，將樣衰格衰老人家當蛤蟆。
「模仿作品」（pastiche）即俗語所謂「炒什錦」，混合人哋所創作品，例如將人哋漫畫剪貼合成。
「評論時事」（commenting on current events） 例如抄書兩章以討論時事。
「引用」（quotation）例如引用Pink Floyd The Wall歌詞來挑戰社會制度。

同人同例子
同人誌源自日本用語（どうじんし Dōjinshi），係同人文化產物，指一班同好共同創作出版書籍。1857年開辦淡水廳竹塹斯盛社，另《紅樓夢》入面海棠詩社。
古代同馬列共產社會觀，並無保護「知識產權」所以，孔子、孟子都無收過版稅；而曹雪芹《紅樓夢》被二次創作達五百次。
「微辣」二次創作為澳門「天鴿」、「帕卡」災後打氣。
網上好多色情閃卡都係網民將人同色情電影明星合成，係PS圖一種。

商業價值
品牌社群支持者裡面嘅二次創作可以推動品牌嘅成功。
二次研究

二次研究（英文：secondary research）係指做一份研究嘅人唔係自己攞數據嚟分析，而係分析人哋攞嘅數據，例子有元分析。
二次葬

二次葬係對一類葬制，即係葬過一次之後過一段時間仲要破墳執骨抑或改葬。
上官婉兒

上官婉兒（粵拼：soeng6 gun1 jyun2 ji4，664年—710年7月21號），大唐陝州陝縣人（而家嘅河南三門峽），係大唐嘅女官、詩人同政治人，係唐高宗嗰陣宰相上官儀個孫女，唐中宗年間進拜昭容，因為噉佢又叫上官昭容。佢喺710年畀李隆基下令處死。
上契

上契，又叫結拜、結義，係兩個至幾個人走埋一齊，因為意趣相投，惺惺相識而希望進一步成為親如兄弟姐妹嘅關係，經過儀式之後，咁年紀比較大嘅就係契哥（義兄）或者契家姐（義姊），而年紀比較細嘅就被稱為契細佬（義弟）或者契妹（義妹）。
不過要清楚一點嘅係，「義兄弟」係由結拜而嚟，要一齊向天宣誓日後要有福同享有難同當，有同生共死嘅意味；而「契兄弟」呢啲就係由上契而成，係由做細嘅向做大嘅表上敬意，多數係斟茶叩頭，表示甘願做細佬，有啲上司下屬咁嘅味道。所以兩者嘅概念雖然好相近，但其實當中嘅意義係有唔同嘅地方。
不過今時今日嘅香港社會（除咗三合會之外）已經冇話結義冇話要向天罰誓咁浩氣干雲，同埋個形式已經同「契」混淆成一樣嘅嘢，有時當意趣相投好傾好玩嘅人走埋，只要有人提出，就隨時可以成為人哋嘅'契爺、契媽、契哥、契姐、契妹、契細佬。
上奧果韋省

上奧果韋省係加蓬嘅一個省，喺國土東部，首府法蘭西維爾。
上夷克典

上夷克典（1996年4月5號—）係日本足球員，打後衞位置，效力京都不死鳥。
上夸克

上夸克係夸克其中一種，係第一代夸克，係組成核子嘅其中一種夸克。
上官吉慶

上官吉慶（1963年3月—）係中國政府男官員。佢係陝西乾縣人。1980年8月參加工作，1982年4月加入中國共產黨。
2015年10月，佢做中共西安市委副書記、市政府副市長。2016年1月，任中共西安市委副書記、市政府代理市長，2月任市長。
2018年10月29號，中共話佢「違紀違法」，畀佢「留黨察看」兩年處分並撤晒佢所有官職。
2018年11月5號，西安市人大常委會接受上官吉慶請辭西安市長。
上奅臺灣歌

上奅 臺灣歌（臺灣閩南話：Siōng Phānn Tâi-Uân-Kua，粵拼：Soeng6 Paau3 Toi4 Waan1 Go1，「至時髦 臺灣歌」）係華視、公視整嘅一款臺灣話嘅音樂節目，喺華視綜藝頻道同公視臺語臺播映。
第一季係喺2020年播出，由蕭煌奇佮黃路梓茵主持；第二季（上奅臺灣歌2.0）係喺2022年播出，由蕭煌奇、浩子、曹雅雯聯手主持。

第一季
款節目第一季邀請有唱開臺灣歌嘅歌手嚟演唱唔同風格嘅新老臺灣話名曲，並喺唱歌嘅間中同佢哋傾偈、等佢哋同觀衆分享佢哋嘅樂壇歷程同埋對音樂藝術嘅理解。節目上演唱嘅老歌都未必係跟從原曲嘅配器同編曲，反而經常係用流行、藍調、爵士、R&B抑或係搖滾樂等等唔同曲風嚟翻過啲舊曲，仲會間中有唔插電、即興唱等等即翻即唱環節。
上奧地利

上奧地利（Oberösterreich）係奧地利一個聯邦州，首府連茨，人口145萬。
亨利希赫茲

亨利希.赫茲（Heinrich Rudolf Hertz，1857年2月22號—1894年1月1號）係德國物理學家，對電磁學好大貢獻，響1888年發現電磁波，所以頻率嘅單位叫赫茲。
亨利卡雲迪殊

亨利卡雲迪殊（Henry Cavendish，1731年10月10號—1810年2月24號）係英國物理學家同化學家，成就包括發現氫氣，同埋用卡雲迪殊實驗去計地球質量。
亨利方達

亨利方達（英文：Henry Fonda，1905年5月16號—1982年8月12號）係美國電影男演員，憑電影《金池塘》喺1981年攞奧斯卡金像獎最佳男主角。
中村隼

中村隼（1991年11月18號—）係日本足球員，司職守門員，效力過山形山神，及長崎成功丸。
中村駿

中村駿（1994年2月24號—）係日本足球員，司職中場，效力山形山神。
中林洋次

中林洋次（1986年4月28號—）係日本足球員，司職守門員，效力廣島三箭。
中村駿太

中村駿太（1999年5月10號—）係日本足球員，打前鋒位置，效力山形山神。
休謨問題

休謨問題，又稱“實然與應然之問題“（英文：is-ought problem），係由蘇格蘭哲學家大衛休謨（David Hume）提出嘅一條問題。佢認為句子可以分兩種－
正面性質同
規範性質，
正面性質係指一啲描述客觀事實嘅句子，形式通常會係 X 係 Y（X is Y）噉嘅樣；規範性質係指一啲帶有價值觀判斷嘅句子，帶有主觀（唔同人嘅價值觀可以好唔同），形式好多時會係 X 應該係 Y（X ought to be Y）噉嘅樣。
大衛休謨主張，人唔能夠由正面性質句子嗰度推論出規範性質句子，噉係因為規範性質句子會對事物同行動作出讚許（嘗試鼓勵某啲事物同行為），而正面性質句子冇噉嘅功能。佢仲進一步指出，一個人如果係想自己思路清晰（一個唔係人人都有嘅價值觀），就應該諗清楚思考緊嘅句子係正面定規範性質。

概述
休謨從語言中觀察到，有啲論證方法，冒然使用『實然』嘅命題來推導出『應然』嘅命題，犯下咗邏輯上嘅錯誤：
望遍諸家嘅道德論述，作者通常都沿住平實嘅邏輯小路，討論上帝存亡或人世間嘅是非，但係不經意之間，就好似走咗入一條岔路。本來清晰嘅命題，突然之間變成咗一連串嘅「應該」或「唔應該」。呢種變化，表面上看似微不足道，其實卻影響深遠。因為呢啲「應該」或者「唔應該」涉及到一種全新嘅論理關係，需要我哋細心觀察並且解釋清楚；更加令人費解嘅係，點解呢種新義能夠從嗰啲截然不同嘅論證中衍生出來。不過，好多作者對此似乎視而不見，因此，我喺呢度想提醒各位讀者：留意一下呢種變化，可能會顛覆陳舊嘅道德觀，令我哋明白，善惡之分，並非只基於事物之間嘅相對關係，亦非完全靠理智所能識別嘅。
休謨認為，唔係所有『應然』命題都同『實然』命題一樣。如果試圖從一啲『實然』命題來推論『應然』命題，咁就會缺乏邏輯關係，除非可以清楚闡述當中嘅關係。所以，唔可以只因『張三蓄意殺人』就推論『張三唔應該蓄意殺人』。『張三蓄意殺人』表示出一個事實，可能考察到有啲特徵存在於事實之中，譬如張三於死者面前持刀，而死者身上又有大量刀痕同大量張三嘅指紋。不過，在事實之中，搵唔到任何『唔應該』嘅物理特徵。
休謨發現嘅問題，已經成為而家道德理論嘅一個核心問題。休謨喺現代後設倫理學中有影響力，仲有助於激發情感主義、倫理表達主義同其他非認知主義。
休謨指出，道德同許多事實唔同，道德唔係物理事實，而係屬於心理事實。對休謨來講，判斷道德嘅方式，係基於判斷者嘅心理特徵。所以，『張三蓄意殺人，令我感到痛苦』就可以直接推論出『張三唔應該蓄意殺人』或者『張三蓄意殺人係錯』。

句子形式
要留意嘅係，規範性質句子都有得以「X 係 Y」嘅形式存在，例：
呢種行為會令某啲人唔高興（一句正面性質句子）；
係好冇禮貌嘅（一句規範性質句子，係由唔鍾意  嘅人用來表達自己想要鼓勵人唔好做  嘅）。
会津雄生

会津雄生（1996年8月1號—）係日本足球員，打後衞位置，效力FC岐阜。
休神星

休神星（Antiope），即係小行星90，係太陽系小行星帶嘅一粒小行星，喺1866年10月1號發現。
休閒西裝褸

休閒西裝褸（Blazer）係參考西裝褸設計嘅褸，但色水唔使襯返同西褲一樣，甚至可以唔使同西裝一齊著。
伙記辦大事

《伙記辦大事》（英文：Shadow of Justice）係香港無綫電視製作嘅時裝電視劇，喺2021年4月播出，由歐陽震華、馬德鐘、萬綺雯、陳瀅同楊明領銜主演，並由敖嘉年、賴慰玲同鄭子誠聯合演出，監製陳耀全。故仔用警務處交通部做背景。
伙頭

伙頭（讀唗，tau²）係負責管理廚房嘅人，一般做埋煮嘢嗰個人。呢個詞已經好少用，而家叫廚師多啲。
休閒小站

休閒小站（英文：EasyWay）係一個國際茶品嘅舖頭，專賣加咗一啲味嘅冷熱飲嘢。響1992年喺台灣嘅一間細舖開始做，由郭文河同埋傅信欽一齊開始搞，就成功噉樣開創咗喺台灣嘅珍珠奶茶嘅潮流。休閒小站依家係一間有多過七百間舖頭嘅公司，喺日本、南韓、澳洲、紐西蘭、加拿大同埋美國都有分店。
休閒小站提供封咗口嘅杯去放茶同埋其它飲嘢。客仔可以自己砌佢哋嘅柯再加上唔同嘅加料好似生粉珍珠或者有味嘅啫喱噉。茶又有綠茶同埋紅茶揀，亦可以加奶粉做奶茶、可可同埋杏仁噉，或者有味嘅糖漿好似表蘋果、檸檬同埋鳳梨噉。間舖頭亦都有另外一啲嘢好似刨冰、清茶、有味奶茶同埋冰咖啡同埋朱古力等。
乙巳占

乙巳占，占星書來，大唐李淳風所寫，有十卷。顯慶元年，即西元六五六年，呢年稍後所寫，喺開元占經之前。當中收集咗舊時占星記載，而再加以揀擇，去除咗為權為財曲解，保留精華。故此無開元占經咁雜。原本已失，今本十卷一百項，第十卷尤其多。
序中有話賜名乙巳。而大清陸心源認為，乙巳即取自曆元，上元喺乙巳。另一說成書貞觀十九年乙巳年。
乙巳占唔睇重靈驗，而在於輔助政事。
古時占星唔只睇星，亦睇雲睇風。占風有分八級，睇風對樹林有乜影響。可謂世界至早風級。
乙武洋匡

乙武洋匡（粵拼：jyut6 mou5 joeng4 hong1；日文：乙武 洋匡(Ototake Hirotada)；1976年4月6號—）係日本嘅傷殘人士兼作家，東京都新宿區人，做過日本環衛組織——綠鳥（日文：グリーンバード(Gurīnbādo)）嘅新宿代表，亦做過元東京都教育委員同元教職員兩職位，亦出版過自傳——《五體不滿足》。

生平
乙武洋匡喺1976年4月6號喺日本東京出世，佢天生屬海豚人，出行時全程靠電動輪椅，寫字都係靠嘴咬住支筆嚟寫。細個嗰時讀過世田谷區立用賀小學校（日文：世田谷区立用賀小学校）同東京都立戶山高等學校（日文：東京都立戸山高等学校），中學畢業後開始喺早稻田大學嘅政治經濟學畢業後而到明星大學（日文：明星大学）揀通信教育課程人文學部讀學士課程。
佢喺讀緊早稻田大學嗰時參加過社區活動，由於嗰個活動係由NHK主辦，所以電視台發現咗呢個海豚人參加呢個組織時好快引起關注。期間佢出咗本《五體不滿足》嘅書，寫到「雖然有行動不便，但冇唔好彩嘅嘢。」而令銷售量火爆。喺2000年2月攞咗東京都民文化榮譽章。大學畢業之後亦參加過騎行嘅體育運動，2005年開始喺新宿區參加兼職，同年亦免試攞咗喺小學教書嘅資格，亦入咗明星大學讀人文系。2007年2月亦同樣免試攞咗喺小學教書嘅資格。2010年成立樂團搞開唱義賣活動，2013年3月8號做過東京都教育委員直到2015年12月31號卸任。
2016年3月31號，日本嘅《週刊新潮》雜誌揭發乙武懷疑喺2015年底同5位女仔產生婚外情。嗰時嘅自民黨喺東京搞緊選舉投票環節，但因為爆出單醜聞後而馬上向媒體道歉並介入調查，震驚成個日本政壇。最後喺同年9月14號同佢老婆宣佈離婚。
乙明邨

乙明邨係香港嘅一條公共屋邨，喺新界沙田作壆坑乙明邨街3、11、17號，一共有3座樓，1981年入伙。
乙未

乙未係六十干支入面嘅第32個。

乙未年
乙未年係黃曆第32年，係羊年嘅排序之一。
乙烷

乙烷（粵拼：jyut3 jyun2，Ethane）係烷烴一種，每粒分子有2粒碳原子同6粒氫原子，化學符號C2H6。
乙女遊戲

乙女遊戲（otome game；乙女ゲーム）係一種戀愛模擬遊戲，俾玩家扮演一位女主角，可以有多個男主角做拍拖對象。
乙巳

乙巳係六十干支入面嘅第42個。

乙巳年
乙巳年係黃曆第42年，係蛇年嘅排序之一。
乙炔

乙炔，係一種有機化合物，係炔烴入面最簡單嘅一款。化學式
C
2
H
2
{\displaystyle {\ce {C2H2}}}
。

點整
碳化鈣（電石）加水可以整到乙炔。化學式：
CaC
2
+
2
H
2
O
⟶
C
2
H
2
+
Ca
(
OH
)
2
{\displaystyle {\ce {CaC2 + 2H2O -> C2H2 + Ca(OH)2}}}

加成
乙炔係不飽和烴，可以發生加成反應。
加氫：用白金、鎳或鈀催化，出乙烯，進一步加氫會出乙烷。
加水：用硫酸汞嘅硫酸溶液做催化劑，出乙醛。
鹵化：加鹵素嘅反應，鹵素會平均加去兩個碳上面。
鹵氫化：用氯化汞（II）催化，反應根據馬氏規則。

金屬鹽
因爲乙炔係種末端炔烴，所以會發生以下嘅反應：
乙炔同氯化亞銅發生反應，產生磚紅色嘅乙炔亞銅。
會同硝酸銀嘅氨溶液發生反應，出白色嘅乙炔銀。
都會同或鈉或者氨基鈉發生反應，出乙炔鈉。乙炔鈉係種好強嘅鹼，喺有機合成上好有用。

用途
可以同氧氣撈埋，整俗稱嘅風媒氣體，用來燒焊。
催熟水果。
乙烯

乙烯係烯烴一種，每個分子有2個碳原子同4個氫原子，化學符號C2H4。
乙烯係工業上最廣泛生產嘅有機化合物，多數用嚟整塑膠原料聚乙烯。佢亦係好常用嘅植物荷爾蒙，可以催熟生果同菜蔬。
信義安和站

信義安和站係臺北捷運淡水信義線嘅一個車站。
信興廣場

信興廣場係中國深圳市一座摩天大廈，位於羅湖區深南東路，係深圳市嘅重要標誌。大廈高69層，總高度383.95米，實高324.8米，曾經係深圳第一高樓，亦係目前世界第11高嘅樓。大廈喺1993年開始起，1996年完工。
因為信興廣場所佔土地嘅成交價係當年深圳市土地拍賣交易最高價格，被稱為「地王」，因此公眾稱之為地王大廈。
大廈嘅主要用途係辦公室，而大廈頂層亦有觀光服務，可以俯瞰深圳市景。

建築設計
大廈由K.Y. Cheung Design Associates起。大樓建築體形嘅設計靈感，源自中世紀西方嘅教堂同埋中國古代文化中通、透、瘦嘅神髓，佢嘅闊同高比例係1：9，創造世界超高層建築「扁」最「瘦」嘅記錄；33層高嘅商務公寓最引人注目嘅設計係空中泳池，空間跨距約25米，高20米，上下延伸由9層至16層。
信義宗書院

信義宗書院係香港一間已經執笠嘅私立大專院校。1978年成立，創校校監係丘恩處博士。1981年1月喺中華民國教育部立案。
2004年5月之前，呢間學校經已喺台灣教育部撤銷立案停辦。
信義宗神學院

香港信義宗神學院（英文：Lutheran Theological Seminary）係香港一間神學院，院址喺新界沙田道風山路50號。

史
信義宗神學院喺1977年由基督教香港信義會、中華基督教禮賢會香港區會、基督教香港崇真會同基督教台灣信義會四間教會聯合建立，並喺同年9月3號舉行咗首次開學禮。
信義宗神學院前身係東南亞嘅信義神學院，呢間學院喺1913年創建於中國湖北灄口（漢口附近），屬中華信義會。1948年年底，佢哋因為中國內地時局動盪而搬到香港，成為基督教香港信義會嘅神學教育機構。1913至1977年間，信義神學院為華人教會培育咗數以百計嘅全職牧者同數以千位信徒領袖。自1972年開始，學院董事會決定聯繫相關教會，商討喺神學教育事工嘅合作計劃。1976年5月8號，基督教香港信義會、中華基督教禮賢會香港區會同基督教香港崇真會嘅代表簽署協議，決定創辦一間信義宗嘅聯合神學院；第二年，基督教台灣信義會亦決定加入。信義宗神學院初期試辦五年。為咗令到神學院順利建立，信義神學院就喺1977年6月底自動停辦。1982年，學院試辦期滿，呢四間成員教會一致同意繼續合作，聯合主辦信義宗神學院。
信義會館

信義會館（粵拼：seon3 ji6 wui6 gun2）係中國廣東廣州一蘇式建築風格嘅特色園區，喺荔灣區芳村，東靠信義路；南靠波場後街；北靠下市直街；附近冇幾遠就係白鵞潭。

德國教堂
内文：芳村堂
呢家嘢入面有間教堂，早期係民國12年（1924年）創辦嘅平民堂所在地。曾經喺1966年8月到1986年1月17號試過閂檔，1993年因起珠江隧道而再次閂檔，重喺1997年撤出。

蘇式廠房
内文：廣東水利水電廠
呢家嘢嚿地皮亦係1960年代廣東水利水電廠嘅所在地。後嚟因廣州環境污染問題日益嚴重，從1999年開始，政府爲咗整治環境，從而開始逐步將城區入面啲工廠搬出，去到番禺一帶辦廠，重喺2004年實施規劃改造。2005年11月，原先搬出嘅工廠地皮因迎接2010年亞洲運動會而將嚿地皮改造成創意園，2009年改造完成。
信義線

信義線係臺北捷運淡水信義線其中一段，長7.9公里，7個站。
依波人

依波人（Igbo或Ibo）又譯做伊格博人，係屬於西非尼日利亞東南部嘅一個人種，佔當地一成七人口，佢哋亦係喀麥隆同非洲嘅主要人種，而佢哋係講依波話。

簡史
呢篇依波人係關於族群嘅楔位文章，仲未完成嘅。麻煩你幫手補充佢嘅內容。
依地文維基百科

依地文維基百科係維基百科協作計劃嘅依地文版，由非牟利組織──維基媒體基金會維持負責。家下係各語言嘅維基百科計劃中，規模排名響120名以內（跟文章數量計），有超過1萬篇文。
依拉華萊治

依拉華萊治（英文：Eli Wallach，1915年12月7號—2014年6月24號）係美國一個男演員、製片人，1945年出道。
依娃格蓮

依娃格蓮（粵拼：ji1 waa1 gaak3 lin4，英文：Eva Green，1980年7月6號—）係法國一個女演員，喺2001年出道，出名嘅作品有《新鐵金剛智破皇家賭場》。
依斯邁莫哈末阿里

敦依斯邁莫哈末阿里（馬來話：Ismail Mohamed Ali，1918年9月16號—1998年7月6號），係馬來西亞國家銀行第二任總裁、國民投資機構（PNB）集團第一任主席、馬來西亞前首相馬哈迪老婆茜蒂啊斯瑪嘅胞兄。佢係首位擔任國行總裁嘅馬來西亞人，更係在位最久嘅國行總裁（1962年7月至1980年7月）。喺國家銀行影響好大。
依斯邁於1980年獲冊封馬來西亞最高勳銜“敦”（Tun）。1998年7月6號去世，享壽79歲，佢被安葬喺惹蘭安邦穆斯林公墓。
2003年，為紀念貢獻，首都吉隆坡一座27層高嘅企業辦公大樓“敦依斯邁莫哈末阿里大廈”（Menara Tun Ismail Mohamed Ali）以佢名字命名。
依斯邁沙比里

拿督斯里依斯邁沙比里（馬來話：Ismail Sabri bin Yaakob，1960年1月18號—）係馬來西亞政治人、巫統黨員，第九任馬來西亞首相，曾任馬來西亞副首相同埋國防部長等職位。自2004年第11屆馬來西亞下議院選舉以來代表國民陣線當選為彭亨百樂嘅國會議員。2018年第14屆馬來西亞下議院選舉，佢繼續連任應該議席。 2021年8月21號出任馬來西亞第九任首相。
佢亦係巫統中央委員，其立場偏右翼，常惹好多爭議如杯葛華商論、開設專門畀土著嘅劉蝶廣場2、停資助新生去泰萊大學深造、食海龜蛋疑雲、唔理制電子煙，惹群眾反感。
2020年11月30號，社交網絡上流傳沙比里到馬六甲進行工訪問期間呢，佢同馬六甲洲首長蘇萊曼同馬六甲洲議長阿都勞勿尤索夫等十多人，喺室內圍坐喺張長方形台，違反咗保持人身隔SOP同冇戴口罩圖片。嗰晚，佢喺Facebook上載正面野嘅相頂頸指控，並畀社會大眾評理。然而該相都顯示咗沙比里冇維持得一米人身距離嘅規定。衛生部前副部長李文材對此抨擊沙比里嘅聲明令人民混淆，並強調政府官員一定要保持一致，唔應該持有任何兩個標準。沙比里隨後於12月2號示其助理針對圖片單嘢報警處理。
冥衞三

冥衞三（Hydra）係冥王星嘅其中一粒衞星，平均直徑約莫59–172公里，響2005年發現。佢係離冥王星最遠嘅衞星。
冥通銀行特約：翻生爭霸戰

《冥通銀行特約：翻生爭霸戰》（英文：Hell Bank Presents: Running Ghost）係2020年上畫嘅港產片，由黃又南、蘇麗珊、林曉峰、顧定軒、袁富華、張文傑同王敏奕主演，李國煌執導。
冥衞一

冥衞一（Charon）係冥王星嘅其中一粒衞星，平均直徑約莫1207 ± 3公里，響1978年發現。佢係冥王星最大、離冥王星最近嘅衞星。
冥王星同冥衞一各自都俾對方潮汐鎖定，以6.387日嘅週期互相環繞，所以冥王星同冥衞一始終都係用同一面朝向對方。
冥鏹

冥鏹，係用嚟燒俾已經仙遊咗人喺陰間用嘅紙祭品。至於要用到藤織加紙手工嘅「用品」，一般稱為紙紮祭品。
冥鏹一般係指可以喺冥府用嚟消費嘅紙錢、陰司紙、元寶、金銀衣紙、珠寶首飾，衫褲鞋襪……等；蠟蠋同壇香本來唔屬於冥鏹，但因為通常一齊拜祭用，所以普遍都當咗佢係冥鏹一類。
傳統落嚟，冥鏹同埋紙紮祭品都係要經過燃燒先至可以送到俾先人駛用，通常會放喺稱為化寶爐嘅器皿或者大型嘅化寶鐵櫃裡面燒，燒嘅時候口中仲要叫住先人嘅名、或者名號（平時叫開嘅稱呼），等佢喺陰間知道有親朋由陽間送嘢俾佢。至於其中嘅「交收過程」及先人點樣喺陰間駛用…等，就要參考一啲相關宗教嘅文獻或者識得哩門學問嘅專家嘞。
一般嘅香燭用品店（俗稱紙紮舖）可以買得到冥鏹，一般嘅價錢亦都唔係太貴；如果唔知邊啲打邊啲，通常買嘅地方都會有人教埋，有啲仲會教埋燒冥鏹時嘅禮儀手續。
冥衞四

冥衞四（Kerberos）係冥王星嘅其中一粒衞星，平均直徑約莫14–44公里，響2011年發現。
冥衞五

冥衞五（Styx）係冥王星嘅其中一粒衞星，平均直徑約莫8–28公里，響2012年發現。佢係冥王星最細嘅衞星。
冥衞二

冥衞二（Nix）係冥王星嘅其中一粒衞星，平均直徑約莫46–140公里，響2005年發現。